లక్నో: వరుస సంచలన నిర్ణయాలతో దూసుకుపోతున్న యూపీ ముఖ్యమంత్రి యోగి ఆదిత్యనాథ్ గత ప్రభుత్వాల 'పొరపాట్లు'పైనా దృష్టి సారిస్తున్నారు. తాజాగా ఆయన యూపీ ప్రతిష్ఠాత్మక 'యష్ భారతి' అవార్డులపై దృష్టి పెట్టారు. రెండు దశాబ్దాల క్రితం ఈ అవార్డును సమాజ్వాదీ పార్టీ వ్యవస్థాపక అధ్యక్షుడు ములాయం సింగ్ యాదవ్ ప్రవేశపెట్టారు. ఈ అవార్డులు అందుకున్న ప్రముఖులలో అమితాబ్ బచ్చన్, ససీరుద్దీన్ షా, నవాజుద్దీన్ సిద్ధిఖి వంటి పలువురు ఉన్నారు. 'యష్ భారతి' అవార్డులను దుర్వినియోగపరచారా అనే విషయంపై యోగి ఆదిత్యనాథ్ తాజాగా విచారణకు ఆదేశించారు.రాష్ట్రానికి గర్వకారణంగా నిలిచిన ప్రముఖులను గౌరవించుకునేందుకు 1994లో 'యష్ భారతి' అవార్డును ములాయం ప్రవేశపెట్టారు. ఈ అవార్డు కింద రూ.11 లక్షల నగదు, రూ.50,000 చొప్పున నెలవారీ పెన్షన్ అందిస్తున్నారు. అఖిలేష్ హయాంలో పక్షపాత వైఖరితో అవార్డుల ఎంపిక జరిగందనే ఆరోపణలు వచ్చాయి. ఈ అవార్డు అందుకున్న ప్రముఖులలో అమితాబ్ బచ్చన్, జయా బచ్చన్, అభిషేక్ బచ్చన్, ఐశ్వర్యారాయ్ సైతం ఉన్నారు. అయితే బచ్చన్ ఫ్యామిలీ సభ్యులు మాత్రం పెన్షన్ నిరాకరించారు. హరివంశరాయ్ బచ్చన్, సింగర్లు సుభా ముద్గల్, కైలాష్ ఖేర్, క్రికెటర్ భువనేశ్వర్ కుమార్ తదితరులు ఈ అవార్డు అందుకున్న వారిలో ఉన్నారు. బీఎస్పీ అధినేత్రి మాయవతి అధికారంలోకి వచ్చినప్పుడు ఈ అవార్డుల ప్రదానం నిలిచిపోయింది. 2012లో అఖిలేష్ తిరిగి సీఎం పగ్గాలుచేపట్టడంతో అవార్డులను తిరిగి ఇవ్వడం ప్రారంభించారు. ఎంపిక చేసిన వ్యక్తుల విషయంలో పలు ప్రశ్నలు, వివాదాలు కూడా తలెత్తాయి. జర్నలిజంలో ప్రతిభకు గాను సమాజ్వాదీ పార్టీ కార్యాలయానికి చెందిన ఇద్దరికి కూడా అవార్డులు ప్రకటించడం అప్పట్లో చర్చనీయాంశమైంది. కాగా, ఈ అవార్డుల విషయంలో స్వప్రయోజనాలు, అవకతవకలపై విచారణకు యోగి ఆదిత్యనాథ్ ఆదేశించడం సంచలనమైంది. అవార్డులను దుర్వినియోగం చేసినట్టు తేలితే అవార్డు గ్రహీతలకు ఇస్తున్న నెలవారీ రూ.50,000 పెన్షన్ నిలిపివేసే అవకాశాలున్నట్టు సీఎం కార్యాలయ వర్గాల సమాచారం.
lakno: varusa sanchalana nirnayaalato doosukupotunna up mukhyamantri yogi aadityanath gatha prabhutvaala 'porapaatlu'paina drushti saaristunnaaru. taajaagaa aayana up pratishtaatmaka 'yash bhaarati' avaardulapai drushti pettaaru. rendu dasaabdaala kritam ee avaardunu samajwadi party vyavasthaapaka adhyakshudu mulayam sing yadav pravesapettaaru. ee avaardulu andukunna pramukhulalo amitab bachan, saseeruddin shaa, navajuddin siddhikhi vanti paluvuru unnaaru. 'yash bhaarati' avaardulanu durviniyogaparachara ane vishayampai yogi aadityanath taajaagaa vichaaranaku aadesinchaaru.rashtraniki garvakaaranamgaa nilichina pramukhulanu gouravinchukunenduku 1994loo 'yash bhaarati' avaardunu mulayam pravesapettaaru. ee avaardu kinda roo.11 lakshala nagadu, roo.50,000 choppuna nelavari pension andistunnaaru. akhilesh hayamlo pakshapaata vaikharitho avaardula empika jarigandane aaropanalu vachayi. ee avaardu andukunna pramukhulalo amitab bachan, jayaa bachan, abhishek bachan, aishwaryaray saitam unnaaru. ayithe bachan famili sabhyulu maatram pension niraakarinchaaru. harivamsaraay bachan, singarlu subha mudgal, kailash kher, cricketer bhuvaneshwar kumar taditarulu ee avaardu andukunna vaarilo unnaaru. bsp adhinetri maayavati adhikaaramloki vachinappudu ee avaardula pradaanam nilichipoyindi. 2012loo akhilesh tirigi cm paggaluchepattadamtho avaardulanu tirigi ivvadam praarambhinchaaru. empika chesina vyaktula vishayamlo palu prasnalu, vivaadaalu kuudaa talettaayi. jarnalijamlo pratibhaku gaanu samajwadi party kaaryaalayaaniki chendina iddariki kuudaa avaardulu prakatinchadam appatlo charchaneeyaamsamaindi. kaga, ee avaardula vishayamlo swaprayojanaalu, avakatavakalapai vichaaranaku yogi aadityanath aadesinchadam sanchalanamaindi. avaardulanu durviniyogam chesinattu telithe avaardu graheetalaku istunna nelavari roo.50,000 pension nilipivese avakaasaalunnattu cm kaaryaalaya vargala samacharam.